**Hyman Arluck**, nado en Buffalo o 15 de febreiro de 1905 e finado en Nova York o 23 de abril de 1986, foi un compositor estadounidense coñecido como **Harold Arlen**, que creou máis de cincocentas cancións. Entre elas destaca o clásico de *The Wizard of Oz* "Over the Rainbow" (1939), elixida como a canción número un do século XX pola Recording Industry Association of America (RIAA) e o National Endowment for the Arts (NEA).

Traxectoria
-----------

Arlen naceu en Buffalo, Nova York, fillo dun cantante. O seu irmán xemelgo faleceu o día seguinte de nacer. Aprendeu a tocar o piano na súa mocidade, e xa de novo creo unha banda. Acadou certo éxito local como pianista e cantante antes de mudarse a Nova York cando tiña pouco máis de vinte anos. Alí traballou como acompañante musical de vodevil e cambiou o seu nome polo de Harold Arlen. Entre 1926 e 1934 apareceu ocasionalmente como cantante en gravacións de The Buffalodians, Red Nichols, Joe Venuti, Leo Reisman e Eddie Duchin, habitualmente cantando as súas propias composicións.

En 1929, compuxo a súa primeira canción célebre, "Get Happy" (con letra de Ted Koehler). Ata mediados da década de 1930, Arlen e Koehler escribiron espectáculos para o Cotton Club, popular club nocturno de Harlem, así como para musicais de Broadway e Hollywood. A parella artística logrou éxitos como "Let's Fall in Love" e "Stormy Weather". Arlen continuou a actuar como pianista e cantante con certo éxito, especialmente en gravacións coa orquestra de Leo Reisman.

A mediados da mesma década, Arlen casou e aumentou o tempo que pasaba en California, escribindo musicais para o cinema, onde comezou a traballar co letrista E.Y. "Yip" Harburg. En 1938, o equipo foi contratado por Metro-Goldwyn-Mayer para compoñer as cancións para *The Wizard of Oz*, sendo a máis célebre delas "Over the Rainbow", pola que gañaron o Oscar á mellor canción orixinal. Tamén escribiron "Down with Love" (incluída no espectáculo de Broadway de 1937 *Hooray for What!*), "Lydia the Tattooed Lady", para Groucho Marx en *At the Circus* en 1939, e "Happiness is a Thing Called Joe", para Ethel Waters no filme de 1934 *Cabin in the Sky*.

Na década de 1940 uniuse co letrista Johnny Mercer, e continuou a obter éxitos como "Blues in the Night", "Out of this World", "That Old Black Magic", "Ac-Cent-Tchu-Ate the Positive", "Any Place I Hang My Hat Is Home", "Come Rain or Come Shine" e "One for My Baby (and One More for the Road)". Tamén logro outro triunfo para Judy Garland con "The Man That Got Away", escrita para a versión de 1954 do filme *A Star Is Born*.

Arlen faleceu de cancro no seu apartamento de Manhattan aos oitenta e un anos.

Notas
-----

1. ↑  "Honors & Awards". Haroldarlen.com. Arquivado dende o orixinal o 01 de xuño de 2013. Consultado o 7 de xuño de 2012.
2. ↑  "New song list puts 'Rainbow' way up high – CNN". Archives.cnn.com. 7 de marzo de 2001. Arquivado dende o orixinal o 07 de xullo de 2009. Consultado o 7 de xuño de 2012.
3. ↑  Laurie, Joe, Jr. (1953). *Vaudeville: From the Honky Tonks to the Palace*. Nova York: Henry Holt. p. 328. ASIN B000NRYS3A.
4. ↑  Pace, Eric (24 de abril de 1986). "Harold Arlen, Composer of Song Standards". *The New York Times*.
5. ↑  "Come Rain or Come Shine". *The New Yorker*. 19 de setembro de 2005. ISSN 0028-792X.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Harold Arlen Modificar a ligazón no Wikidata*** |

### Bibliografía

* Jablonski, Edward (1961). *Harold Arlen: Happy With the Blues*. Doubleday. ASIN B0007DP988.
* Jablonski, Edward (1996). *Harold Arlen: Rhythm, Rainbows, and Blues*. University Press of New England. ISBN 978-1555532635.
* Rimler, Walter (2015). *The Man That Got Away: The Life and Songs of Harold Arlen*. University of Illinois Press. ISBN 978-0252039461.

### Ligazóns externas

* Páxina oficial Arquivado 18 de febreiro de 2021 en Wayback Machine.
* NPR profile of Harold Arlen on Weekend Edition Saturday
* "Harold Sings Arlen (with Friend)"Arquivado 21 de xullo de 2011 en Wayback Machine. álbum de 1966 de Columbia Records con Arlen cantando 10 das súas cancións, e facendo un dúo con Barbra Streisand en dúas delas.

* Portal:Música
* Portal:Cine

|  |  |
| --- | --- |
| Control de autoridades | 
* Wd: Q448644
* WorldCat
* VIAF: 59268723
* AllMusic: mn0000060306
* BIBSYS: 1004096
* BLBNB: 000464256
* BNE: XX1103280
* BNF: 13890872w
* CiNii: DA08248484
* DeutscheBio: 119401193
* Discogs: 301975
* EBID: ID
* Europeana: ID
* FAST: 102348
* Filmportal: ID
* Genius: Harold-arlen
* GND: 119401193
* IBDB: 11319
* ICCU: CUBV008146
* IMDb: nm0002182
* ISNI: 0000 0003 6851 7543
* LCCN: n82155108
* MusicBrainz: ID
* NDL: 001155326
* NKC: mzk2003203043
* NLA: 35107300
* NNDB: 000090587
* NTA: 073475424
* OL: OL342313A
* SNAC: w6z899sq
* SUDOC: 070479410
* Theatricalia: 66z
* TMDb: 9056
* VGMdb: 23198
* WikiTree: Arluck-1

 |